Kuidas olete rahul sellega, kuidas aprillirahutusi on hiljem analüüsitud? Näiteks läinud neljapäeval toimus Riigikogus mitme komisjoni ühisistung pronksiöö küsimuses, samas sealne arutelu ei olnud avalik. Kas selliseid asju ei võiks avalikult rahva ees arutada?  Tavakohaselt on parlamendis ka asju, mida arutatakse kinniste uste taga. Samas, avalik pikem kuulamiste sari kulunuks ära juba ammu. Parlament ise otsustab, mida ta teeb. Ütlen vaid, et minu kontseptsioon parlamentaarsest tööst on, et see pole üksnes seadusandluse ettevalmistamine, täpsustamine ja vastuvõtmine, vaid ka üldisemate küsimuste arutamine. Näiteks kuulamised, millel osalevad eksperdid ja  tunnistajad.